# data[].attributes.headline
Diara de mobilitat_Dia 1_Coneixem l'escola i l'institut

# data[].attributes.subject
Diara de mobilitat_Dia 1_Coneixem l'escola i l'institut

# data[].attributes.body
El primer dia a França ha començat passat per aigua. Després d’esmorzar un bon croissant ens hem dirigit fins a l’escola Ecole Maternelle Publique Les Garennes, la qual es troba just al davant de l’institut. En aquesta escola, la qual és municipal, està conformada per un claustre de 5 mestres i 40 alumnes. En arribar ens han presentat el claustre, tot explicant-los les diferents funcions que realitza cada un dels mestres i les diferents classes que tutoritzen. Al hall de l’escola hem pogut observar penjats diferents productes finals realitzats per l’alumnat, els quals donen color i calidesa a l’entrada l’escola.

A les 08:45 h era l’hora d’entrada de l’alumnat, a qui hem anat saludant i donant el bon dia. Un cop estaven dins de classe, acompanyats pel Fabrice (conseller pedagògic de la zona), hem anat passant classe per classe tot presentant-nos a l’alumnat i coneixent la seva aula i els seus recursos. Un aspecte que ens ha cridat l’atenció ha estat el fet que en una mateixa aula se situaven alumnes de dos cursos diferents, el qual és normal per optimitzar recursos a causa del nombre d’alumnes de l’escola.

A l’aula dels més grans, a més de la tutora responsable, s’ha presentat la coordinadora TAC de la zona. Aquí, conjuntament, ens han explicat l’activitat competencial sobre els insectes que estaven realitzant en aquest moment. L’activitat en grup i cooperativa es fonamentava en la recerca d’informació sobre diversos insectes, on després de buscar la informació havien de construir un pòdcast d’aproximadament dos minuts, el qual enregistrarien posteriorment amb els recursos mediàtics de l’escola.

A continuació hem mantingut una reunió amb la coordinadora TAC de la zona educativa on ens trobem. Ens ha comentat que la seva funció principal és la d’assessorar els centres educatius en la implementació i posada en pràctica de recursos digitals diversos. Amb ella, hem estat comparant els mitjans amb els quals compten els nostres centres educatius i els d’aquí, tot valorant possibles pros i contres i compartint opinions i experiències viscudes.

Cap a les 10:30 h del matí hem pogut assistir a l’enregistrament d'àudio dels pòdcast de l’alumnat més grans de l’escola, on per grups de 2 a 3 alumnes i amb l’ajuda d’una mestra especialista, enregistraven les seves produccions sonores. Aquest és el producte final de l’activitat competencial, la qual posteriorment, amb les diferents gravacions de l’aula, es duria a terme un procés d’autoavaluació i coavaluació per millorar les seves competències comunicatives.

Des de les 11:00 h fins a les 12:00 h hem mantingut una reunió amb el coordinador del projecte ERASMUS CETE+ i la directora de l’escola, per tal de conèixer les metodologies didàctiques que empren, com aborden l’atenció a la diversitat, els diversos projectes amb els quals compten, entre d’altres.

Després de dinar hem visitat l’institut de la zona, anomenat George Pompidou College. Aquí hem pogut presenciar la realització d’un projecte d’educació mediàtica de manera cooperativa, on l’alumnat assumia el rol de periodista per aconseguir una informació que, posteriorment, haurien de transformar en un pòdcast. En finalitzar la sessió l’haurien d’enregistrar. El que més ens ha cridat l’atenció d’aquesta aula ha estat que treballaven col·laborativament alumnat de l’escola i de l’institut, afavorint processos d’aprenentatge significatiu entre alumnat de diferents etapes educatives.

A més, hem pogut visitar una classe de música i tenir una reunió amb el director de l’institut, on ens ha informat de les dades més importants del centre, les principals metodologies que empren, el funcionament de la convivència, els projectes més rellevants, entre d’altres.

# data[].attributes.headline
Diari de mobilitat: Dia 2- Observem classes i participem a la coral

# data[].attributes.subject
Diari de mobilitat: Dia 2- Observem classes i participem a la coral

# data[].attributes.body
Avui, dimarts 28 de gener de 2025, és el nostre segon dia de mobilitat a França.

Només arribar a l’escola hem vist flaixos d’una càmera. Aquest matí tocava fer les fotos grupals de cada una de les classes. La mestra Marie ens ha explicat que fan dos tipus de fotos: la primera té contingut pedagògic, ja que dins de l’aula es dividien per grups de 3 o 4 alumnes i cada un d’aquests grups representava un moment històric: la prehistòria, Egipte, l’Edat Mitjana i la revolució francesa. Amb aquestes fotos es composaria un mural cronològic per tal d’utilitzar-ho a les classes de geografia i història.

Seguidament, entrem a l’aula i la mestra manté una conversa amb l’alumnat sobre el desenvolupament del dia. Tenen previst anar d'excursió al Castell de Clermont a la tarda però, a causa de la meteorologia, no serà possible. Al matí, observem la vida d’aula on l’alumnat treballa de manera individual en la resolució de problemes matemàtics i l'escriptura d’un dictat preparat sobre l’artista canadenc Kenojuak Ashevak.

Després de dinar al centre del poble acompanyats del fotògraf de l’escola, hem tornat a començar les classes a les 13:30 h. Durant les hores de la tarda ha tocat assajar per la coral, on tot l’alumnat de l’escola participa conjuntament, des dels més petits i petites fins als majors. En aquest moment es va crear un ambient molt maco i col·laboratiu, on ben segur que, activitats com aquesta, afavoreixen la cohesió i el sentiment de grup del centre. Seguidament, un cop van acabar l’assaig, va ser l’oportunitat pel nostre company Pau (mestre de música). En Pau va ensenyar una cançó catalana i tot l’alumnat de l’escola va acabar cantant-la, sense dubte, va ser un moment màgic.

# data[].attributes.headline
Diari de mobilitat: Dia 3 - Reunió amb el conseller pedagògic i visita a Nantes

# data[].attributes.subject
Diari de mobilitat: Dia 3 - Reunió amb el conseller pedagògic i visita a Nantes

# data[].attributes.body
Avui, 29 de gener de 2025, és el nostre tercer dia per França.

Avui hem iniciat la jornada amb una reunió amb Fabrice, el conseller pedagògic de la comarca. Hem analitzat les diferències entre els sistemes educatius francès i català, destacant el paper de les llengües, l’organització horària i models d’avaluació. Ens ha cridat l’atenció que als centres educatius francesos els dimecres no són lectius i els infants no van a l’escola, d’aquesta manera es mestres poden aprofitar per a la preparació i organització del curs. La trobada ha estat molt enriquidora per compartir experiències i reflexionar sobre millores en la nostra pràctica educativa. També hem parlat sobre l’assetjament escolar i la taxa de suïcidis que es donen entre els docents i la importància de la cura del professorat.

A la tarda, hem aprofitat per fer una visita cultural als llocs més emblemàtics de la ciutat de Nantes amb en Fabrice: el castell, la catedral, el monument per l’abolició de l’esclavatge, el barri de pescadors, la plaça reial i les màquines extraordinàries. Ha estat una oportunitat per conèixer millor el nostre entorn, aprofundir en el patrimoni local i intercanviar impressions des d’una perspectiva educativa. Una jornada completa, plena d’aprenentatge i bones converses!

# data[].attributes.headline
Diari de mobilitat: Dia 4 – Observem diferents classes de l’institut George Pompidou College

# data[].attributes.subject
Diari de mobilitat: Dia 4 – Observem diferents classes de l’institut George Pompidou College

# data[].attributes.body
Avui, 30 de gener de 2025, hem visitat l’institut George Pompidou College.

Després de la benvinguda per part del director, ens hem dirigit a una classe de Geografia i Història de l’alumnat de 13-14 anys. Només en arribar, per la presència del director, tot l’alumnat s’ha aixecat. De fet, és una norma de convivència que l’alumnat no segui fins que el docent no ho indiqui. Després de presentar-nos hem estat fent una observació d’aula en la que l’alumnat estava treballant la Revolució Francesa. Hem pogut veure que tot el material del trimestre el tenien organitzat en un padlet, al qual l’alumnat hi tenia accés.

La distribució de l’aula era per grups de 4, on treballaven cooperativament en la realització dels diferents exercicis. Els grups van canviant segons el tema a treballar, i la composició d’aquests es realitza per sorteig. L’alumnat no disposa d’ordinadors a l’aula, però ens han comentat que la majoria en disposen a casa seva. A més, la professora ens ha explicat el mètode d’avaluació, on ella al mateix padlet penja l’examen per tal que l’alumnat el pugui visualitzar abans de fer-lo. Per tal d’atendre als diferents nivells de l’aula, a l’examen algunes de les preguntes són optatives, generant diversos nivells de dificultat en una mateixa prova. La correcció dels exercicis ha estat de manera oral i en gran grup.

Un fet que ens ha cridat l’atenció és que l’alumnat són els que es dirigeixen a les classes dels diferents professors i professores, i no a la inversa.

A segona hora hem estat amb el mateix grup d’alumnes a la classe de tutoria. En aquesta han treballat l’orientació formativa i professional, conjuntament amb la tutora i una assessora experta en el tema externa a l’institut. L’alumnat disposava d’un dossier per tal de treballar diferents aspectes, com un test d’interessos professionals, les diferents famílies formatives i laborals a les quals es poden dedicar, la detecció de competències i fortaleses de cadascú, entre d’altres.

A la darrera hora del matí hem presenciat la xerrada d’una policia experta en l’àmbit de la prevenció del racisme i sexisme en la societat. En aquesta han treballat, de manera molt pedagògica, què interpreta l’alumnat per diversitat, equitat, llibertat d’expressió i fraternitat. A més, ha exposat les diferents sancions que la llei aplica per la comissió d’actes en contra del respecte i la llibertat de les persones.

Després de dinar hem assistit a la classe d’Educació Física, on l’alumnat es preparava per una prova que combinava la resistència aeròbica, i la capacitat de concentració i encert. Per acabar ens han convidat a visitar una classe de música on l’alumnat es preparava per tocar en una orquestra.

# data[].attributes.headline
Diari de mobilitat: Dia 5 - Ens acomiadem de França

# data[].attributes.subject
Diari de mobilitat: Dia 5 - Ens acomiadem de França

# data[].attributes.body
Avui, 31 de gener de 2025, és el nostre darrer dia de mobilitat a França.

Després d’aixecar-nos i menjar un bon esmorzar a la francesa i així celebrar el dia internacional del croissant, ens hem dirigit cap a l’institut George Pompidou. Les dues primeres hores hem observat les classes de castellà, on hem pogut participar activament i tenir converses amb l'alumnat que cursa l’assignatura. Seguidament, hem tingut una reunió amb el la professora que encapçala el projecte d’investigació periodística on fan servir el mitjans audiovisuals per obrir una porta cap a l’exterior. També se’ns ha conduït pels diferents espais que tenen a l’institut per desenvolupar els seus projectes mediàtics.

Al migdia ens hem dirigit a l’escola on vam estar els nostres dos primers dies. Allà ens hem acomiadat de totes les mestres amb qui vam compartir moments inoblidables, com la coral, la realització del podcast o el magnífic dinar que ens vam preparar. Els nens i nenes de l’escola encara recordaven amb il·lusió la cançó “jo vull jugar” que els hi vam ensenyar durant la nostra estada.

Durant la tarda de divendres hem assistit a les classes d’Art de Mme Guery. Aquí la mestra ha posat sobre la taula el paper de l’art en la societat i la importància de la llibertat creativa. Els alumnes han debatut sobre com l’art pot ser una eina per expressar emocions, denunciar injustícies i comunicar idees. Ha estat especialment interessant veure com cadascú ha fet la seva pròpia interpretació i creació artística en un primer esbós segons la seva pròpia experiència.

Aquestes són les nostres darreres paraules en aquest diari de mobilitat, i volem aprofitar per deixar constància de com aquesta experiència ens ha enriquit. Conèixer de prop el sistema educatiu francès, descobrir altres maneres de fer i explorar els diferents projectes que el conformen ens ha obert encara més els ulls. Tornem amb moltes ganes de compartir tot el que hem après amb els nostres companys i companyes.